- રાહુલના પિતા કૃષ્ણપાલ તેવતિયા વ્યવસાયે વકીલ છે. તેમણે જણાવ્યું કે, દીકરાએ માત્ર 4 વર્ષની વયથી જ ક્રિકેટ રમવાની શરૂઆત કરી દીધી હતી. પ્રારંભમાં તે પોતાના મિત્રો સાથે રમતો હતો. જોકે પછીથી પિતાએ રાહુલને વલ્લભગઢ સ્થિત એક ક્રિકેટ એકેડમીમાં એડમિશન અપાવ્યું. ત્યાં અમુક સમય ક્રિકેટ શીખ્યા બાદ તે પૂર્વ ભારતીય ક્રિકેટર વિજય યાદવની એકેડમીમાં પહોંચી ગયો હતો. લેગ સ્પિનર રાહુલના પિતાના જણાવ્યાં અનુસાર, ક્રિકેટર પુત્ર ક્રિકેટ સિવાય કંઈપણ વિચારતો જ નથી. તે પોતાના મિત્રો સાથે પણ ક્રિકેટની જ વાતો કરતો રહે છે. આઈપીએલ 2018ની હરાજી અગાઉ સૈયદ મુશ્તાક અલી ટી-20 ટૂર્નામેન્ટમાં તેણે શાનદાર પ્રદર્શન કરતા 8 મેચમાં 13 વિકેટ ઝડપી હતી.